વ્યારાઃ દક્ષિણ ગુજરાત બુથ કાર્યકર્તા સંમેલનનું આયોજન વ્યારા ખાતે કરવામાં આવ્યું હતું. ગુજરાતના સીએમ વિજય રૂપાણી અને ભાજપના રાષ્ટ્રીય અધ્યક્ષ અમિત શાહનું અહીં અભિવાદન કરવામાં આવ્યું હતું. સીએમ વિજય રૂપાણીએ બુથ કાર્યકર્તા સંમેલનમાં પ્રજાને સંબોધતા જણાવ્યું હતું કે ભાજપ સંવેદનશીલ સરકાર છે. તે પ્રજાના સુખે સુખી અને પ્રજાના દુઃખે દુઃખી છે. ભાજપ સરકારના ચાર પાયા છે. ભ્રષ્ટાચાર નાબુત કરવાનો પ્રથમ પાયો છે. અમે પ્રજાના કામોને પહેલાં પ્રાધાન્ય આપીએ છીએ. લોકોને મુશ્કેલી ન પડે તેની સરકારને ચિંતા છે. સામાન્ય માનવી સુધી સુવિધા પહોંચાડવા અમે કટિબ્ધ છીએ. ભાજપ માત્ર ચૂંટણી પર કામ કરતું સંગઠન નથી. છેવાડાના માનવિ સુધી વિકાસના કામો પહોંચાડવાનું કામ કર્યું છે.